Αρκουδόρεμα Αρκαδίας

Το Αρκουδόρεμα είναι εγκαταλελειμμένο παλαιοϊστορικό χωριό της Αρκαδίας, που βρίσκεται στην ελατόφυτη χαράδρα των Μαιναλικών Ορέων. Ανήκει στη Δημοτική Ενότητα Φαλάνθου, του Δήμου Τρίπολης και παραμένει ακατοίκητο από την αρχή του αιώνα. Βρίσκεται σε υψόμετρο 1.120 μέτρων και απέχει 4 χιλιόμετρα από το Χρυσοβίτσι, 27 χιλιόμετρα από την Τρίπολη και 27 χιλιόμετρα από την Μεγαλόπολη.

 Ιστορία 
Επί Τουρκοκρατίας άκμαζε λόγω του απρόσιτου της τοποθεσίας και είχε καταστεί σημαντικό κέντρο της κλεφτουριάς. Ιστορείται πως από το 1530 είχαν εγκατασταθεί σ' αυτό, καθώς και στο πλησίον αυτού Λιμποβίσι, οι Κολοκοτρωναίοι και ότι και τα δύο αυτά χωριά αντιστάθηκαν έντονα, κατά την ανάκτηση της Πελοποννήσου από τους Τούρκους, το 1715. Το Αρκουδόρεμα κατά την Ελληνική Επανάσταση του 1821, έδωσε στον Αγώνα εκλεκτό σώμα πολεμιστών, υπό την αρχηγία του αγωνιστή Αδάμ Κορέλλα.

Στην απογραφή που διενήργησε ο Ιωάννης Καποδίστριας το 1829, το χωριό αριθμούσε 814 κατοίκους. Το 1851 επί Βασιλέως Όθωνα, ήταν 454 και το 1897 επί Βασιλέως Γεωργίου Α΄, μόλις 33. Αυτό δικαιολογείται από το γεγονός, ότι δεν ήταν πλέον απαραίτητη η διαμονή σε τέτοια απρόσιτη περιοχή. Έτσι στις αρχές του αιώνα, βρέθηκε ήδη ερειπωμένο, οπότε οι κάτοικοί του εγκαταστάθηκαν κυρίως στα πεδινά της Μεσσηνίας. 

Σήμερα έχουν διασωθεί μονάχα ερείπια, ενώ το μόνο κτίσμα είναι το παλιό εκκλησάκι που κτίσθηκε το 1719, η Παναγία Αρκουδορέματος (Κοίμηση της Θεοτόκου), που εορτάζει στις 23 Αυγούστου, στα Εννιάμερα της Παναγίας.

 Παναγία Αρκουδορέματος Αρκαδίας 
Η Παναγία Αρκουδορέματος βρίσκεται στη χαράδρα του Μαινάλου και παρόλο που είναι μια μικρή εκκλησία, αποτελεί έναν από τους πιο ιερούς χώρους της Αρκαδίας και έχει χαρακτηρισθεί ιστορικό διατηρητέο μνημείο.

Ο Ιερός Ναός Κοίμηση Θεοτόκου Αρκουδορέματος, γνωστός και ως Παναγία Αρκουδορέματος, βρίσκεται στο εγκαταλελειμμένο χωριό. Απέχει 27 χιλιόμετρα από το κέντρο της Τρίπολης και 4,5 χιλιόμετρα, από το Χρυσοβίτσι. Λίγο βορειότερα στα 3,5 χιλιόμετρα, βρίσκεται το επίσης εγκαταλελειμμένο χωριό Λιμποβίσι, κοιτίδα της οικογένειας των Κολοκοτρωναίων.

Στο χώρο αυτό εικάζεται, πως λατρευόταν αρχικά η μεγάλη θεότητα της Αρκαδίας, η Άρκτος. Κατόπιν η λατρεία της συγχωνεύθηκε με αυτήν της Αρτέμιδος και συνεχίστηκε απρόσκοπτα. Στο σημείο αυτό λεγόταν, πως υπήρχε ο τάφος της Καλλιστούς, της μητέρας του Αρκάδα.

Σήμερα η εκκλησία είναι αφιερωμένη στην Παναγία. Η εντοιχισμένη επιγραφή στη δυτική πλευρά του ναού, αποδεικνύει πως χτίστηκε το 1719. Στο εκκλησάκι αυτό ο Θεόδωρος Κολοκοτρώνης, ήρθε να κλάψει το χαμό του πρωτότοκου γιού του.

Η αγιογράφησή της έχει λαϊκότροπα στοιχεία και έχει γίνει από τον ιερέα Γεώργιο Κουλιδά και το γιο του Παναγιώτη. Ο στολισμός της περατώθηκε το 1751. Η υγρασία και ο χρόνος έχουν συμβάλει ώστε οι αγιογραφίες στο εσωτερικό του ναού να εμφανίζουν μυστηριακό χαρακτήρα. Ο ναός είναι μονόχωρος και κεραμοσκεπής.

 Εκφράσεις 
Παλαιότερη έκφραση ήταν και η «Σαν να ρθες απ' τ' Αρκουδόρεμα!», που λεγόταν σε χαρακτηρισμό ατόμου αγροίκου μεν, χωρικού, αλλά αγνού προς τη διαφθορά των πόλεων.

 Λαογραφία 
μικρογραφία|Επιγραφή στο Λιμποβίσι Αρκαδίας
Χαρακτηριστικό έμεινε το δημοτικό τραγούδι που λέγεται ως «επιτραπέζιο» (της τάβλας) σε πολλά χωριά της Μεσσηνίας και Αρκαδίας:

 Πληθυσμός 
+ Πληθυσμιακή εξέλιξηΑρκουδόρεμα ΑρκαδίαςΈτος17001829183418441848186118791889189619071928Κάτοικοι52581474949945418455235340

 Διοικητικές μεταβολές 
+Διοικητικές μεταβολές οικισμού - Αρκουδόρεμα ΑρκαδίαςΑρκουδόρεμα ΑρκαδίαςΗμερομηνία, Φ.Ε.Κ.Μεταβολή24-05-1835
ΦΕΚ 16Α - 24/05/1835 (σελ. 5 από 12)Στις 24-05-1835, ο οικισμός Αρκουδόρεμα ορίζεται έδρα του Δήμου Φαλάνθου.
Στο Δήμο Φαλάνθου, υπάγονται και οι οικισμοί Λιμποβίσι, Πιάνα και Χρυσοβίτσι.08-03-1841
ΦΕΚ 5Α - 08/03/1841 (σελ. 12 από 34)Στις 08-03-1841, η έδρα του Δήμου Φαλάνθου μεταφέρεται από τον οικισμό Αρκουδόρεμα, στον οικισμό Πιάνα.24-08-1912
ΦΕΚ 252Α - 24/08/1912 (σελ. 3 από 4)Στις 24-08-1912, ο οικισμός Αρκουδόρεμα προσαρτάται στην Κοινότητα Τσελεπάκου.05-07-1924
ΦΕΚ 150Α - 05/07/1924 (σελ. 2 από 4)Στις 05-07-1924, ο οικισμός Αρκουδόρεμα προσαρτάται στην Κοινότητα Πιάνας.16-05-1928
ΦΕΚ 269Α 20/12/1928Στις 16-05-1928, ο οικισμός Αρκουδόρεμα της Κοινότητας Πιάνας, καταργείται.

 Εξωτερικοί σύνδεσμοι 
 Κολοκοτρώνης (Ρουπάκι - Αρκουδόρεμα - Λιμποβίτσι) (βίντεο στο YouTube)
 Οδοιπορικό στο Αρκουδόρεμα  - Λιμποβίσι Αρκαδίας (βίντεο στο YouTube)
 Αρκουδόρεμα Αρκαδίας, το χωριό των Μπλαναίων που εξαφανίστηκε μέσα στο πράσινο του δάσους (βίντεο στο YouTube)
 Ναός Παναγίας Αρκουδορέματος του 1719 (βίντεο στο YouTube)

 Πηγές 
 Πληροφορίες για το Αρκουδόρεμα

 Παραπομπές 

Κατηγορία:Εγκαταλελειμμένα χωριά της περιφερειακής ενότητας Αρκαδίας
Αρκουδόρεμα Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Κατηγορία:Υάμεια